stanford-oval/wikipedia huggingface dataset:
ยูเอสเอส อินเดียแนโพลิส

| --- | --- |
​ยูเอสเอส อินเดียแนโพลิส (CA-35), 27 กันยายน ค.ศ.1939
ประวัติ
สหรัฐ
ชื่อ: อินเดียแนโพลิส
ตั้งชื่อตาม: เมืองอินเดียแนโพลิส, อินดีแอนา
Ordered: 13 กุมภาพันธ์ ค.ศ.1929
รางวัล: 15 สิงหาคม ค.ศ.1929
อู่เรือ: New York Shipbuilding Corporation, Camden, New Jersey
มูลค่าสร้าง: $10,903,200 (ราคาตอนสั่ง)
ปล่อยเรือ: 31 มีนาคม ค.ศ.1930
เดินเรือแรก: 7 พฤศจิกายน ค.ศ.1931
สนับสนุนโดย: Lucy M. Taggart
เข้าประจำการ: 15 พฤศจิกายน ค.ศ.1932
รหัสระบุ:  Hull symbol: CL-35  Hull symbol: CA-35  Code letters: NABD   
ชื่อเล่น: "อินดี"
เกียรติยศ:   10 × battle stars
ความเป็นไป: ถูกยิงด้วยตอร์ปิโดและจมลงในวันที่ 30 กรกฎาคม ค.ศ. 1945 โดย เรือดำน้ำญี่ปุ่น อิ-58
ลักษณะเฉพาะ (ตอนสร้างเสร็จ)
ชั้น::  Portland-class cruiser
ขนาด (ระวางขับน้ำ)::  9,950 long ton (10,110 t) (มาตรฐาน)
ความยาว::  610 ft 3 in (186.00 m) loa  584 ft (178 m) lwl
ความกว้าง::  66 ft 1 in (20.14 m)
กินน้ำลึก::  17 ft 4 in (5.28 m) (เฉลี่ย)  24 ft (7.3 m) (สูงสุด)
ระบบพลังงาน::  8 × White-Forster boilers  107,000 shp (80,000 kW)
ระบบขับเคลื่อน::  4 × Parsons reduction steam turbines  4 × screws
ความเร็ว::  32.7 kn (60.6 km/h; 37.6 mph)
อัตราเต็มที่::  เจ้าหน้าที่ 95 นาย กับคนอีก 857 คน (ตามแบบ)  เจ้าหน้าที่กับชายหนุ่มรวม 1,269 คน (เวลาสงคราม)
ยุทโธปกรณ์::  9 × 8 in (203 mm)/55 caliber guns (3x3)  8 × 5 in (127 mm)/25 caliber anti-aircraft  guns  2 × 3-pounder 47 mm (1.9 in) saluting guns
เกราะ::  Belt: 3 1⁄4–5 in (83–127 mm)  Deck: 2 1⁄2 in (64 mm)  Barbettes: 1 1⁄2 in (38 mm)  Turrets: 1 1/2-2 1/2 in  Conning tower: 1 1⁄4 in (32 mm)
อากาศยาน::  4 × floatplanes
อุปกรณ์สนับสนุนการบิน::  2 × Amidship catapults
ลักษณะเฉพาะ (1945)
ยุทโธปกรณ์::  9 × 8 in/55 caliber guns (3x3)  8 × 5 in/25 caliber anti-aircraft guns  2 × 3-pounder saluting guns  6 × quad 40 mm (1.57 in) Bofors anti-aircraft guns  19 × single 20 mm (0.79 in) Oerlikon anti-aircraft cannons
อากาศยาน::  3 × floatplanes
อุปกรณ์สนับสนุนการบิน::  1 × Amidship catapults (starboard catapult removed in 1945)
ยูเอสเอส อินเดียแนโพลิส (CA-35) ที่เพิร์ลฮาเบอร์ ค.ศ. 1937
ยูเอสเอส อินเดียแนโพลิส (อังกฤษ: USS Indianapolis (CA-35)) คือ เรือลาดตระเวนหนักชั้นพอร์ตแลนด์ของกองทัพเรือสหรัฐอเมริกา ตั้งชื่อเป็นเกียรติแก่เมืองอินเดียแนโพลิส รัฐอินดีแอนา ใช้งานวันแรกเมื่อวันที่ 7 พฤศจิกายน ค.ศ. 1931
เรือนี้เป็นเรือธงของพลเรือเอก เรมอนด์ สปรูแอนซ์ (Raymond Spruance) ขณะที่เขาสั่งกองเรือรบที่ห้าในสนามรบทั่วมหาสมุทรแปซิฟิกกลาง การจมของเรือลำนี้นำไปสู่การสูญเสียชีวิตในคราวเดียวครั้งใหญ่ที่สุดในประวัติศาสตร์กองทัพเรือสหรัฐ เมื่อวันที่ 30 กรกฎาคม ค.ศ. 1945 หลังจากการส่งระเบิดปรมาณูลูกแรกสู่ฐานทัพอากาศสหรัฐที่ทีเนียน (Tinian) เรือถูกโจมตีด้วยตอร์ปิโดของเรือดำน้ำจักรวรรดิญี่ปุ่น อิ-58 (I-58) ส่งผลให้เรือจมลงใน 12 นาที ด้วยจำนวนลูกเรือกว่า 1,196 คน และประมาณ 300 คน จมลงพร้อมไปกับเรือ ในขณะที่ลูกเรือ 900 คนที่รอดชีวิตต้องเผชิญหน้ากับสภาวะที่ร่างกายมีอุณหภูมิต่ำเกินไป การขาดน้ำ การถูกพิษจากน้ำเค็ม และการโจมตีจากฉลาม ขณะที่กำลังลอยด้วยเรือชูชีพและเกือบจะไม่มีอาหารและน้ำ ทหารเรือเรียนรู้การใช้ชีวิตหลังจากการจมจนกระทั่งพวกเขาถูกช่วยชีวิตใน 4 วันต่อมาโดยลูกเรือของเครื่องบินรบเวนทูรา (PV-1 Ventura) ในระหว่างการตรวจตราในหน้าที่ มีเพียงทหารเรือ 317 คน ที่รอดชีวิต
ดูเพิ่ม

ตอร์ปิโด
เรือลาดตระเวน
กองทัพเรือจักรวรรดิญี่ปุ่น
| ด ค กเรือลาดตระเวนชั้นพอร์ตแลนด์ |
| --- | --- |
 พอร์ตแลนด์  อินเดียแนโพลิส 
 ชั้นเรือก่อนหน้า: ชั้นนอร์ธแฮมป์ตัน  ชั้นเรือถัดไป: ชั้นนิวออร์ลีนส์ 
 รายชื่อเรือลาดตระเวนของกองทัพเรือสหรัฐ 
↑  "Ship Nicknames". zuzuray.com. สืบค้นเมื่อ 13 October 2015.
↑  "Ships' Data, U. S. Naval Vessels". US Naval Department. 1 July 1935. pp. 16–23. สืบค้นเมื่อ 13 October 2015.
↑  Rickard, J (19 December 2014). "USS Indianapolis (CA-35)". Historyofwar.org. สืบค้นเมื่อ 13 October 2015.
คณะวิทยาศาสตร์ มหาวิทยาลัยมหาสารคาม

| --- | --- |
Faculty of Science, Mahasarakham University

ชื่อย่อ: วท. / SCI
คติพจน์: วิทยาศาสตร์ก้าวหน้า ด้วยปัญญาและคุณธรรม
สถาปนา: คณะวิชาวิทยาศาสตร์และคณิตศาสตร์ วศ.มค  27 มีนาคม พ.ศ. 2511 (56 ปี)   คณะวิทยาศาสตร์ มมส.  9 ธันวาคม พ.ศ. 2537 (30 ปี)
สังกัดการศึกษา: มหาวิทยาลัยมหาสารคาม
คณบดี: ศ.ดร.ไพโรจน์ ประมวล
ที่อยู่: เลขที่ 41 หมู่ 20 ต.ขามเรียง อ.กันทรวิชัย จ.มหาสารคาม 44150 โทรศัพท์/โทรสาร 0-4375-4247-8
วารสาร: วารสารวิทยาศาสตร์และเทคโนโลยี
สี:   สีเหลือง
มาสคอต: อะตอม
เว็บไซต์: https://science.msu.ac.th

คณะวิทยาศาสตร์ มหาวิทยาลัยมหาสารคาม (อังกฤษ : Faculty of Science, Mahasarakham University) เป็นส่วนราชการไทยระดับคณะวิชาสังกัดมหาวิทยาลัยมหาสารคาม ทำการเปิดในระดับปริญญาตรี ปริญญาโทและปริญญาเอก มีทั้งหมด 25 สาขาวิชา ก่อตั้งในปี 2511 ในชื่อ คณะวิชาวิทยาศาสตร์และคณิตศาสตร์ เป็น 1 ใน 3 คณะเริ่มต้นของมหาวิทยาลัยมหาสารคามตั้งแต่สมัยยังเป็นวิทยาลัยวิชาการศึกษามหาสารคาม ร่วมกับคณะวิชาการศึกษา และคณะวิชามนุษยธรรมศึกษาและสังคมศาสตร์ คณะวิทยาศาสตร์และคณิตศาสตร์เป็นคณะวิชาที่เปิดสอนวิชาพื้นฐานให้กับคณะวิชาการศึกษา จึงยังไม่ได้เปิดรับนิสิต โดยเปิดสอนวิชาพื้นฐานด้านวิทยาศาสตร์ในหลักสูตรการศึกษาบัณฑิต (กศ.บ.) วิชาเอกชีววิทยา วิชาโทเคมี ให้กับคณะวิชาการศึกษา และรับนิสิตในหลักสูตรวิทยาศาสตรบัณฑิตของตนเองรุ่นแรกในปี 2531
หน่วยงานภายในคณะ

คณะวิทยาศาสตร์ มหาวิทยาลัยมหาสารคาม แบ่งการบริหารหน่วยงานภายในดังนี้
|   การบริหารงานภายในคณะวิทยาศาสตร์ มหาวิทยาลัยมหาสารคาม> ด้านการบริหารงาน |   การบริหารงานภายในคณะวิทยาศาสตร์ มหาวิทยาลัยมหาสารคาม> ด้านการเรียนการสอน |   การบริหารงานภายในคณะวิทยาศาสตร์ มหาวิทยาลัยมหาสารคาม> ด้านการวิจัยและพัฒนา |   การบริหารงานภายในคณะวิทยาศาสตร์ มหาวิทยาลัยมหาสารคาม>  |
| --- | --- | --- | --- |
|  สำนักงานเลขานุการคณะวิทยาศาสตร์ กลุ่มงานบริหาร  กลุ่มงานนโยบาย แผนและคลัง  กลุ่มงานวิชาการและพัฒนานิสิต |  ภาควิชาคณิตศาสตร์  ภาควิชาฟิสิกส์  ภาควิชาเคมี  ภาควิชาชีววิทยา |  พิพิธภัณฑ์เห็ดที่มีฤทธิ์ทางยา  หน่วยบริการวิชาการด้านเครื่องมือวิทยาศาสตร์  ศูนย์วิจัยและพัฒนาตักสิลาเพื่อการจัดการพลังงานและสิ่งแวดล้อม  ศูนย์บริการวิชาการ  หน่วยวิจัยดินเค็มภาคตะวันออกเฉียงเหนือ  Data Science and sustainable agriculture; Climate Change,  Innovation and extreme Risk Assessment (DSSA)  หน่วยปฏิบัติการวิจัยนวัตกรรมพลังงานและเทคโนโลยีท่อความร้อน  หน่วยปฏิบัติการวิจัยอนุกรมวิธานพืชและสัตว์ไม่มีกระดูกสันหลังและการประยุกต์  หน่วยปฏิบัติการวิจัยสถิติและสถิติประยุกต์  หน่วยปฏิบัติการวิจัยทางวัสดุศาสตร์เชิงฟิสิกส์  หน่วยปฏิบัติการวิจัยพลังงาน  หน่วยปฏิบัติการวิจัยบรรพชีวินวิทยาประยุกต์และการลำดับชั้นหินตามชีวภาพ  หน่วยปฏิบัติการวิจัยนาโนเทคโนโลยี  หน่วยปฏิบัติการวิจัยเคมีสร้างสรรค์และนวัตกรรม  หน่วยปฏิบัติการวิจัยเคมีซูปราโมเลคิวลาร์  หน่วยปฏิบัติการวิจัยเทคโนโลยีอวกาศและภูมิสารสนเทศ  หน่วยปฏิบัติการวิจัยจุลชีววิทยาและจุลชีววิทยาประยุกต์  หน่วยปฏิบัติการวิจัยความหลากหลายทางชีวภาพและภูมิปัญญาท้องถิ่น  หน่วยปฏิบัติการวิจัยคณิตศาสตร์และคณิตศาสตร์ประยุกต์  หน่วยปฏิบัติการวิจัยนวัตกรรมเลียนแบบธรรมชาติเพื่อความยั่งยืนทางการเกษตร  สุขภาพ สิ่งแวดล้อม และพลังงาน  หน่วยปฏิบัติการวิจัยโปรตีนและเอมไซม์เทคโนโลยี  หน่วยปฏิบัติการวิจัยพอลิเมอร์แตกสลายทางชีวภาพได้  หน่วยปฏิบัติการวิจัยเฉพาะทางวิจัยเทคโนโลยีพลาสมา  หน่วยวิจัยเทคโนโลยีการบันทึกข้อมูลแม่เหล็ก |  |

โครงการห้องเรียนวิทยาศาสตร์ในโรงเรียน โดยกำกับดูแลของมหาวิทยาลัย (วมว.) ร่วมกับโรงเรียนสาธิตมหาวิทยาลัยมหาสารคาม (ฝ่ายมัธยม)
โดยโครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย หรือโครงการ (วมว.) เป็นโครงการจัดตั้งห้องเรียนวิทยาศาสตร์ในโรงเรียนสำหรับผู้เรียนที่มีความสามารถพิเศษทางด้านวิทยาศาสตร์และเทคโนโลยี โดยมีมหาวิทยาลัยเป็นผู้กำกับดูแลการดำเนินการ การบริหาร จัดการหลักสูตรการเรียนการสอนห้องเรียนวิทยาศาสตร์ในโรงเรียนซึ่งอาจเป็นโรงเรียนเครือข่ายหรือโรงเรียนในกำกับของมหาวิทยาลัยโดยกระทรวงวิทยาศาสตร์และเทคโนโลยีเป็นผู้ให้การสนับสนุนการจัดการเรียนการสอน
หลักสูตร

คณะวิทยาศาสตร์ มหาวิทยาลัยมหาสารคาม เปิดทำการเรียนการสอนในระดับปริญญาตรี ปริญญาโทและปริญญาเอก มีหลักสูตรทั้งหมด 4 หลักสูตร 25 สาขาวิชา แบ่งเป็นหลักสูตรปกติ 24 สาขาวิชาและหลักสูตรนานาชาติ 1 สาขาวิชา ได้แก่
|   หลักสูตรที่เปิดสอนในคณะวิทยาศาสตร์ มหาวิทยาลัยมหาสารคาม> ภาควิชา |   หลักสูตรที่เปิดสอนในคณะวิทยาศาสตร์ มหาวิทยาลัยมหาสารคาม> ระดับปริญญาบัณฑิต |   หลักสูตรที่เปิดสอนในคณะวิทยาศาสตร์ มหาวิทยาลัยมหาสารคาม> ระดับปริญญามหาบัณฑิต |   หลักสูตรที่เปิดสอนในคณะวิทยาศาสตร์ มหาวิทยาลัยมหาสารคาม> ระดับปริญญาดุษฎีบัณฑิต |
| --- | --- | --- | --- |
|  รวมทุกภาควิชา |  |  หลักสูตรการศึกษามหาบัณฑิต (กศ.ม.) สาขาวิชาวิทยาศาสตรศึกษา (ร่วมกับคณะศึกษาศาสตร์) |  หลักสูตรปรัชญาดุษฎีบัณฑิต (ปร.ด.) สาขาวิชานวัตกรรมวิทยาศาสตร์และธุรกิจ |
|  ภาควิชาคณิตศาสตร์ |  หลักสูตรวิทยาศาสตรบัณฑิต (วท.บ.) สาขาวิชาคณิตศาสตร์  สาขาวิชาสถิติ |  หลักสูตรวิทยาศาสตรมหาบัณฑิต (วท.ม.) สาขาวิชาคณิตศาสตรศึกษา  สาขาวิชาคณิตศาสตร์  สาขาวิชาวิทยาการจัดการสถิติ |  หลักสูตรปรัชญาดุษฎีบัณฑิต (ปร.ด.) สาขาวิชาวิทยาการจัดการสถิติ |
|  ภาควิชาฟิสิกส์ |  หลักสูตรการศึกษาบัณฑิต (กศ.บ.) สาขาวิชาฟิสิกส์ (ร่วมกับคณะศึกษาศาสตร์) หลักสูตรวิทยาศาสตรบัณฑิต (วท.บ.) สาขาวิชาฟิสิกส์  สาขาวิชาฟิสิกส์ประยุกต์  สาขาวิชาพลังงานและการควบคุมระบบอัตโนมัติ |  หลักสูตรวิทยาศาสตรมหาบัณฑิต (วท.ม.) สาขาฟิสิกส์  สาขาพลังงาน |  หลักสูตรปรัชญาดุษฎีบัณฑิต (ปร.ด.) สาขาวิชาฟิสิกส์ |
|  ภาควิชาชีววิทยา |  หลักสูตรวิทยาศาสตรบัณฑิต (วท.บ.) สาขาวิชาชีววิทยา  สาขาวิชาจุลชีววิทยา  สาขาวิชาพันธุศาสตร์โมเลกุล |  หลักสูตรวิทยาศาสตรมหาบัณฑิต (วท.ม.) สาขาวิชาชีววิทยา |  หลักสูตรปรัชญาดุษฎีบัณฑิต (ปร.ด.) สาขาวิชาบรรพชีวินวิทยา (หลักสูตรนานาชาติ)  สาขาวิชาวิทยาศาสตร์ชีวภาพ |
|  ภาควิชาเคมี |  หลักสูตรวิทยาศาสตรบัณฑิต (วท.บ.) สาขาวิชาเคมี  สาขาวิชานวัตกรรมทางชีวเคมี |  หลักสูตรวิทยาศาสตรมหาบัณฑิต (วท.ม.) สาขาวิชาเคมี |  หลักสูตรปรัชญาดุษฎีบัณฑิต (ปร.ด.) สาขาวิชาเคมี |
สถานที่ตั้งและพื้นที่

คณะวิทยาศาสตร์ มหาวิทยาลัยมหาสารคาม ตั้งอยู่เลขที่ 41 หมู่ 20 ตำบลขามเรียง อำเภอกันทรวิชัย ประกอบด้วยอาคารเรียนหลัก 3 หลังได้แก่ อาคารวิทยาศาสตร์กายภาพ (SC1) อาคารวิทยาศาสตร์ชีวภาพ (SC2) และอาการปฏิบัติการกลางทางวิทยาศาสตร์ (SC3) ตั้งอยู่ระหว่างคณะเทคโนโลยี คณะวิศวกรรมศาสตร์ คณะวิทยาการสารสนเทศ และสำนักวิทยบริการ
เมื่อวันที่ 16 กันยายน 2539 มหาวิทยาลัยมหาสารคามได้มีการก่อสร้างอาคารคณะวิทยาศาสตร์ SC1 ขึ้น แล้วเสร็จเมื่อวันที่ 2 เมษายน 2541 ผู้ออกแบบโดยบริษัท CAPE มี หจก. กำจรกิจก่อสร้าง เป็นผู้รับจ้าง เพื่อใช้เป็นอาคารเรียนของคณะวิทยาศาสตร์ ลักษณะอาคารเป็นอาคารคอนกรีตเสริมเหล็ก สูง 4 ชั้น พื้นที่ใช้สอย 13,500  ตาราง วงเงินก่อสร้าง 162,000,000 บาท อาคารคณะวิทยาศาสตร์ SC1 เป็นอีกอาคารที่มีความสำคัญมาก มีห้องปฏิบัติการทางด้านวิทยาศาสตร์ที่ทันสมัย มีห้องประชุมขนาดใหญ่ เป็นสถานที่ที่จัดกิจกรรมสำคัญๆ เช่น การประชุมสัมมนาระดับนานาชาติ  ตลอดจนงานสัปดาห์วันวิทยาศาสตร์ ที่ทางคณะได้จัดขึ้นเป็นประจำทุกปี มีนักเรียนจากโรงเรียนต่างๆในภาคตะวันออกเฉียงเหนือเข้าร่วมกิจกรรมเกิดแรงบันดาลใจเป็นนักวิทยาศาสตร์ เป็นนักวิจัย มีห้องปฏิบัติการทางวิทยาศาสตร์ให้นักเรียนได้ทดลอง  โดยคณะวิทยาศาสตร์ได้ใช้อาคารคณะวิทยาศาสตร์ SC1 เป็นอาคารเรียนของคณะ ผลิตบัณฑิตไปรับใช้ประเทศชาติจำนวนมาก
ปัจจุบันอาคารวิทยาศาสตร์ SC1 เป็นที่ทำการของภาควิชาสังกัดคณะวิทยาศาสตร์ประกอบด้วย
ชั้น 1 ภาควิชาคณิตศาสตร์
ชั้น 2 ภาควิชาฟิสิกส์
ชั้น 3 ภาควิชาชีววิทยา
ชั้น 4 ภาควิชาเคมี
มหาวิทยาลัยมหาสารคาม ได้ก่อสร้างอาคารวิทยาศาสตร์ชีวภาพพร้อมครุภัณฑ์ขึ้น โดยใช้งบประมาณปี 2541-2543 วงเงินก่อสร้าง 122,000,000 บาท เลขที่สัญญาจ้าง จ.12/2541 สัญญาจ้างลงวันที่ 24 กรกฎาคม 2541 จำนวนงวดงาน 15 งวดงาน กำหนดวันแล้วเสร็จ 8 กันยายน 2543 ผู้ออกแบบ CAPE ข้อมูลแบบ พิมพ์เขียว บริษัทผู้รับจ้าง หจก.กำจรกิจก่อสร้าง เพื่อใช้เป็นอาคารเรียนและห้องปฏิบัติการคณะวิทยาศาสตร์ ชื่อ อาคารวิทยาศาสตร์ชีวภาพ หรือ อาคาร SC2 ลักษณะอาคาร เป็นอาคารคอนกรีตเสริมเหล็ก สูง 4 ชั้น พื้นที่ใช้สอย 11,000 ตารางเมตร
ปัจจุบันอาคารวิทยาศาสตร์ชีวภาพ หรืออาคาร SC2 ประกอบด้วย 4 ชั้น ได้แก่
ชั้น 1 ห้องบรรยาย
ชั้น 2 ห้องบรรยาย ห้องปฏิบัติการทางเคมี ห้องพักอาจารย์ ห้องสำนักงานและห้องเรียนโครงการ วมว.
ชั้น 3 ห้องพิพิธภัณฑ์เห็ดที่มีฤทธิ์ทางยา ห้องปฏิบัติการทางจุลชีววิทยา ห้องพักอาจารย์
ชั้น 4 ห้องนิทรรศการอัญมณีใต้ท้องทะเล ห้องปฏิบัติการทางวิทยาศาสตร์หน่วยวิจัย
ทำเนียบคณบดี

รายนามผู้บริหารและคณบดีคณะวิทยาศาสตร์ มหาวิทยาลัยมหาสารคาม ตั้งแต่ก่อตั้งจนถึงปัจจุบันมีดังนี้ (เท่าที่มีการบันทึก)
|  ทำเนียบผู้บริหารคณะวิทยาศาสตร์ มหาวิทยาลัยมหาสารคาม> หัวหน้าคณะวิชาวิทยาศาสตร์และคณิตศาสตร์ วิทยาลัยวิชาการศึกษามหาสารคาม.รายนามหัวหน้าคณะ |  ทำเนียบผู้บริหารคณะวิทยาศาสตร์ มหาวิทยาลัยมหาสารคาม> หัวหน้าคณะวิชาวิทยาศาสตร์และคณิตศาสตร์ วิทยาลัยวิชาการศึกษามหาสารคาม.วาระการดำรงตำแหน่ง |  ทำเนียบผู้บริหารคณะวิทยาศาสตร์ มหาวิทยาลัยมหาสารคาม> หัวหน้าคณะวิชาวิทยาศาสตร์และคณิตศาสตร์ วิทยาลัยวิชาการศึกษามหาสารคาม. |
| --- | --- | --- |
| 1. ศาสตราจารย์ ดร.พิทักษ์ รักษพลเดช | พ.ศ. 2511 - 2514 |  |
| 2. รองศาสตราจารย์ ดร.ประยงค์ พงษ์ทองเจริญ | พ.ศ. 2514 - 2517 |  |
รองคณบดีคณะวิทยาศาสตร์ มหาวิทยาลัยศรีนครินทรวิโรฒ วิทยาเขตมหาสารคาม
| รายนามรองคณบดี | วาระการดำรงตำแหน่ง |  |
| 1. รองศาสตราจารย์ ดร.ไพฑรูย์ สุขศรีงาม (รักษาราชการแทน) | พ.ศ. 2517 - 2523 |  |
| 2. รองศาสตราจารย์ ดร.ไพฑรูย์ สุขศรีงาม | พ.ศ. 2523 - 2527 |  |
| 3. รองศาสตราจารย์มยุรี ภารการ | พ.ศ. 2527 - 2530 |  |
| 4. ดร.อุษา กลิ่นหอม | พ.ศ. 2530 - 2534 |  |
| 5. ผู้ช่วยศาสตราจารย์สกล คงบุญ | พ.ศ. 2534 - 2538 |  |
คณบดีคณะวิทยาศาสตร์ มหาวิทยาลัยมหาสารคาม
| รายนามคณบดี | วาระการดำรงตำแหน่ง |  |
| 1. ผู้ช่วยศาสตราจารย์ ดร.สุเทพ อุสาหะ | พ.ศ. 2538 - 2540 |  |
| 2. รองศาสตราจารย์ ดร.วันชัย ดีเอกนามกูล | พ.ศ. 2540 - 2544 |  |
| 3. ศาสตราจารย์ ดร.เรือน สมณะ | พ.ศ. 2544 - 2549 |  |
| 4. รองศาสตราจารย์จีระพรรณ สุขศรีงาม | พ.ศ. 2549 - 2553 |  |
| 5. ศาสตราจารย์ ดร.ละออศรี เสนาะเมือง | พ.ศ. 2553 - 2556 |  |
| 6. ศาสตราจารย์ ดร.วิเชียร มากตุ่น | พ.ศ. 2557 - 2560 |  |
| 7. ศาสตราจารย์ ดร.ไพโรจน์ ประมวล | พ.ศ. 2561 - ปัจจุบัน |  |

หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
พิพิธภัณฑ์เห็ดที่มีฤทธิ์ทางยา

พิพิธภัณฑ์เห็ดที่มีฤทธิ์ทางยา (อังกฤษ: Natural Medicinal Mushroom Museum) เป็นพิพิธภัณฑ์ธรรมชาติวิทยาด้านพฤกษศาสตร์ในมหาวิทยาลัยมหาสารคาม เป็นสถานจัดแสดงพันธุ์เห็ดต่างๆ ที่มีฤทธิ์ทางยา และเป็นหน่วยงานในกำกับดูแลโดยคณะวิทยาศาสตร์ มหาวิทยาลัยมหาสารคาม ตั้งอยู่ภายในมหาวิทยาลัยมหาสารคามเขตพื้นที่ขามเรียง
พิพิธภัณฑ์เห็ดที่มีฤทธิ์ทางยา ก่อตั้งในปี 2550 โดยคณะวิทยาศาสตร์ มหาวิทยาลัยมหาสารคามและได้รับความร่วมมือจากศูนย์วิจัยเห็ดฟิลินัสธรรมชาติ ไทย-เกาหลี (Thai – Korea Natural Phellinus Mushroom Research Center) มีวัตถุประสงค์หลักที่สำคัญคือ การรวบรวมข้อมูลเกี่ยวกับเห็ดที่มีฤทธิ์ทางยา ทั้งเห็ดในภาคอีสานและเห็ดที่มีการวิจัยหรือได้รับความสนใจในต่างประเทศ เพื่อเป็นแหล่งเรียนรู้ อันจะนำไปสู่การพัฒนาตัวยาใหม่ๆ เพื่อช่วยชีวิตมนุษย์โดยเฉพาะโรคที่ยาแผนปัจจุบันยังรักษาไม่ได้ ซึ่งโครงการพิพิธภัณฑ์ได้เริ่มดำเนินการเมื่อเดือนพฤษภาคม พ.ศ. 2550 และตัวโครงการได้แล้วเสร็จเดือนสิงหาคม ปี 2550 และได้รับพระกรุณาจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จมาเปิดอย่างเป็นทางการเมื่อวันที่ 19 ธันวาคม พ.ศ. 2550 ถือเป็นพิพิธภัณฑ์เห็ดที่มีฤทธิ์ทางยาแห่งแรกในประเทศไทยและเอเชีย
พิพิธภัณฑ์เห็ดที่มีฤทธิ์ทางยาได้ดำเนินการจัดเก็บข้อมูลในรูปแบบฐานข้อมูล โดยกำหนดหมายเลขเป็นInternational Index Herbarium Code คือ MSUT ปัจจุบันมีมากกว่า 4000 ตัวอย่าง นอกจากนี้ยังมีบริการรับฝากตัวอย่างเห็ดโดยให้หมายเลข MSUT พร้อมกับมีหมายเลขผู้เก็บตัวอย่าง (Collector Number) ทั้งนี้สามารถรับแบบฟอร์มการรับฝากตัวอย่างได้ทีพิพิธภัณฑ์เห็ดที่มีฤทธิ์ทางยา
พิพิธภัณฑ์เห็ดที่มีฤทธิ์ทางยา ยังคงเปิดให้ประชาชนที่สนใจได้ศึกษาข้อมูล ที่จะเรียนรู้ นับเป็นสถานที่ที่น่าสนใจและมีความหลากหลายทางชีววิทยาและเห็ดธรรมชาติซางฮวงเป็นอย่างมาก นอกจากนี้ พิพิธภัณฑ์เห็ดที่มีฤทธิ์ทางยายังได้มีการให้บริการทางด้านวิชาการแก่นิสิต นักศึกษา และผู้ที่สนใจ ทั้งในเรื่องของการให้ยืมตัวอย่างเพื่อการศึกษาวิจัย หรือให้คำแนะนำต่างๆ ที่เป็นประโยชน์แก่ผู้ที่มีข้อสงสัยในเรื่องต่างๆ ที่เกี่ยวกับเห็ด รวมถึงเป็นแหล่งเรียนรู้ของเยาวชนในพื้นที่และบริเวณใกล้เคียง
ปัจจุบันพิพิธภัณฑ์เห็ดฯ ได้รับการจดทะเบียนเป็น International Herbarium Index โดยมีรหัส คือ MSUT ซึ่งสามารถขอยืมตัวอย่างและขอความร่วมมือจากพิพิธภัณฑ์อื่นทั่วโลกที่อยู่ในฐานข้อมูล และพิพิธภัณฑ์เห็ดฯ ยังมีความร่วมมือกับสถาบันวิจัยทั้งในประเทศและต่างประเทศเป็นอย่างดี เช่น The Field Museum, Chicago ประเทศสหรัฐอเมริกา
ทุกปีคณะวิทยาศาสตร์ มหาวิทยาลัยมหาสารคาม จะจัดงานสัปดาห์วันวิทยาศาสตร์ และจะเปิดพิพิธภัณฑ์เห็ดที่มีฤทธิ์ทางยานี้ให้นักเรียนนักศึกษาได้เข้าชมฟรี โดยตัวอย่างเห็ดจะอยู่ในรูปของ เห็ดแห้ง และเห็ดที่อยู่ในโถดอง อีกทั้งยังมีผลิตภัณฑ์ตัวอย่างที่ทำมาจากเห็ดอีกด้วย ซึ่งจะมีการแสดงแผนภาพเพื่อให้ความรู้แก่ผู้เยี่ยมชม
หน่วยวิจัย

หน่วยปฏิบัติการวิจัย และผลงานวิจัยของหน่วยวิจัย คณะวิทยาศาสตร์ มหาวิทยาลัยมหาสารคาม จำนวนทั้งสิ้น 20 หน่วยวิจัย ดังนี้
| --- | --- |
 หน่วยวิจัยดินเค็มภาคตะวันออกเฉียงเหนือ  Data Science and sustainable agriculture; Climate Change, Innovation and extreme Risk Assessment (DSSA)  หน่วยปฏิบัติการวิจัยนวัตกรรมพลังงานและเทคโนโลยีท่อความร้อน  หน่วยปฏิบัติการวิจัยอนุกรมวิธานพืชและสัตว์ไม่มีกระดูกสันหลังและการประยุกต์  หน่วยปฏิบัติการวิจัยสถิติและสถิติประยุกต์  หน่วยปฏิบัติการวิจัยทางวัสดุศาสตร์เชิงฟิสิกส์  หน่วยปฏิบัติการวิจัยพลังงาน  หน่วยปฏิบัติการวิจัยบรรพชีวินวิทยาประยุกต์และการลำดับชั้นหินตามชีวภาพ  หน่วยปฏิบัติการวิจัยนาโนเทคโนโลยี  หน่วยปฏิบัติการวิจัยเคมีสร้างสรรค์และนวัตกรรม:  หน่วยปฏิบัติการวิจัยเคมีซูปราโมเลคิวลาร์  หน่วยปฏิบัติการวิจัยเทคโนโลยีอวกาศและภูมิสารสนเทศ  หน่วยปฏิบัติการวิจัยจุลชีววิทยาและจุลชีววิทยาประยุกต์  หน่วยปฏิบัติการวิจัยความหลากหลายทางชีวภาพและภูมิปัญญาท้องถิ่น  หน่วยปฏิบัติการวิจัยคณิตศาสตร์และคณิตศาสตร์ประยุกต์  หน่วยปฏิบัติการวิจัยนวัตกรรมเลียนแบบธรรมชาติเพื่อความยั่งยืนทางการเกษตร สุขภาพ สิ่งแวดล้อม และพลังงาน  หน่วยปฏิบัติการวิจัยโปรตีนและเอมไซม์เทคโนโลยี  หน่วยปฏิบัติการวิจัยพอลิเมอร์แตกสลายทางชีวภาพได้  หน่วยปฏิบัติการวิจัยเฉพาะทางวิจัยเทคโนโลยีพลาสมา  หน่วยวิจัยเทคโนโลยีการบันทึกข้อมูลแม่เหล็ก
กีฬา 5 วิด’สัมพันธ์

“กีฬา 5 วิด’สัมพันธ์” เป็นการสานสัมพันธ์ระหว่างวิทยาลัยการเมืองการปกครอง (วิดการเมือง), คณะวิทยาการสารสนเทศ (วิดยาการ), วิทยาลัยดุริยางคศิลป์ (วิดดุ), คณะวิศวกรรมศาสตร์ (วิดวะ) และคณะวิทยาศาสตร์ (วิดยา) มหาวิทยาลัยมหาสารคาม (มมส) โดยมีจุดประสงค์ให้ทั้ง 5 คณะ เกิดความผูกพัน มิตรภาพไมตรี และเกิดความสามัคคีแน่นแฟ้นต่อกันมากยิ่งขึ้น นอกจากนั้นยังได้รับความสนุกสนามเพลิดเพลินและผ่อนคลาย
ส่วนในกีฬานั้นจะแบ่งออกเป็น 2ประเภท คือกีฬาสากล กับกีฬาพื้นบ้าน ส่วนในเรื่องของแสตนเชียร์และผู้นำเชียร์ได้มีการตกลงถึงกฎ กติกา มารยาทในการแข่งขันกีฬา เช่น มีชักกะเย่อ ส่งลูกปิงปอง และเพิ่มสีสันด้วยกีฬาผู้นำคือให้ผู้นำแต่ละคณะได้ลงมาทำกิจกรรมร่วมกัน ซึ่งมีการโชว์สแตนด์เชียร์ จัดกีฬาพื้นบ้านขึ้นมา เพื่อให้น้องที่สแตนด์มีส่วนร่วมด้วยเป็นประจำทุกปี เรียกได้ว่าเป็นประเพณีไปแล้ว สำหรับการเวียนเจ้าภาพ จะเวียนเป็นวงกลมตามภูมิลักษณะของมหาวิทยาลัย เริ่มต้นจากคณะวิศวกรรมศาสตร์ วิทยาการสารสนเทศ  วิทยาลัยดุริยางคศิลป์ วิทยาลัยการเมืองการปกครอง และคณะวิทยาศาสตร์ ตามลำดับ
อันดับและการรับรองมาตรฐาน

คณะวิทยาศาสตร์ ได้รับการจัดอันดับ SCD Faculty Rankings 2021 ระดับคณะเป็นอันดับที่ 2 ของประเทศ ซึ่งเป็นการจัดอันดับการพัฒนาชุมชนอย่างยั่งยืน จากมูลนิธิส่งเสริมทบวงมหาวิทยาลัย ประจำปี 2021 ใน ด้าน “POLICY & RESEARCH” รองจากคณะวิศวกรรมศาสตร์ มหาวิทยาลัยมหาสารคาม
ศิษย์เก่าที่มีชื่อเสียง

ชลิตา ส่วนเสน่ห์ เป็นผู้ชนะเลิศและดำรงตำแหน่ง มิสยูนิเวิร์สไทยแลนด์ 2559 ศิษย์เก่าคณะวิทยาศาสตร์
แหล่งข้อมูลอื่น

เว็บไซต์คณะวิทยาศาสตร์ มหาวิทยาลัยมหาสารคาม เก็บถาวร 2014-05-02 ที่ เวย์แบ็กแมชชีน
เว็บไซต์มหาวิทยาลัยมหาสารคาม เก็บถาวร 2021-04-19 ที่ เวย์แบ็กแมชชีน
เว็บไซต์พิพิธภัณฑ์เห็ดที่มีฤทธิ์ทางยา เก็บถาวร 2021-04-29 ที่ เวย์แบ็กแมชชีน
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
ป้ายนำทางคณะวิทยาศาสตร์
อาคารปฏิบัติการกลางทางวิทยาศาสตร์
อาคารวิทยาศาสตร์ชีวภาพ
กลุ่มอาคารคณะวิทยาศาสตร์และสระคณะวิทยาศาสตร์
อาคาร SC1 และ SC2
การเคหะแห่งชาติ (ประเทศไทย)

| --- | --- |
National Housing Authority
ตราเครื่องหมาย
ชื่อย่อ: กคช. / NHA
ก่อนหน้า: สำนักงานอาคารสงเคราะห์ กรมประชาสงเคราะห์
ก่อตั้ง: 12 กุมภาพันธ์ พ.ศ. 2516; 52 ปีก่อน (2516-02-12)
ผู้ก่อตั้ง: คณะปฏิวัติ
ประเภท: รัฐวิสาหกิจ
สํานักงานใหญ่: 905 ถนนนวมินทร์ แขวงคลองจั่น เขตบางกะปิ กรุงเทพมหานคร
ผลิตภัณฑ์: โครงการบ้านเอื้ออาทร
บริการ: การเคหะแห่งชาติ
ผู้ว่าการ: ทวีพงษ์ วิชัยดิษฐ์
คณะกรรมการ: คณะกรรมการการเคหะแห่งชาติ
บุคลากรหลัก: พลเอก สุพจน์ มาลานิยม (ประธานกรรมการ)
องค์กรแม่: กระทรวงการพัฒนาสังคมและความมั่นคงของมนุษย์
งบประมาณ (2568) : 868,936,000 บาท
รายได้ (2566) : 987,477,293 บาท
การเบิกจ่าย: 1,600,790,000 บาท
รายจ่าย (2566): 1,677,021,324 บาท
การให้ทุน: 6,600,788,692 บาท
เว็บไซต์: www.nha.co.th
การเคหะแห่งชาติ (อังกฤษ: National Housing Authority) เป็นรัฐวิสาหกิจ สังกัดกระทรวงการพัฒนาสังคมและความมั่นคงของมนุษย์ จัดตั้งขึ้นเมื่อวันที่ 12 กุมภาพันธ์ พ.ศ. 2516
ประวัติ

สืบเนื่องจากปัญหาที่อยู่อาศัยสำหรับผู้มีรายได้น้อยในประเทศไทย ช่วงหลังสงครามโลกครั้งที่ 2 รัฐบาลจึงได้จัดตั้งกองเคหสถาน กรมประชาสงเคราะห์ ขึ้นในปี พ.ศ. 2483 หลังจากเริ่มต้นแผนพัฒนาเศรษฐกิจและสังคมในปี พ.ศ. 2504 ปัญหาที่อยู่อาศัยสำหรับผู้มีรายได้น้อยทวีความรุนแรงขึ้น รัฐบาลจึงได้จัดตั้งหน่วยงานที่เกี่ยวข้องกับการแก้ไขปัญหาที่อยู่อาศัยเพิ่มเติม ได้แก่ สำนักงานอาคารสงเคราะห์ กรมประชาสงเคราะห์ (ในปี พ.ศ. 2493) ธนาคารอาคารสงเคราะห์ (ในปี พ.ศ. 2496) และสำนักงานปรับปรุงแหล่งเสื่อมโทรมเทศบาลนครกรุงเทพ (ปี พ.ศ. 2503) จนในช่วงแผนพัฒนาเศรษฐกิจและสังคมแห่งชาติ ฉบับที่ 3 จึงมีการกำหนดนโยบายให้จัดตั้งหน่วยงานที่รับผิดชอบด้านที่อยู่อาศัยขึ้น และได้จัดตั้ง “การเคหะแห่งชาติ” ขึ้นเมื่อ วันที่ 12 กุมภาพันธ์ พ.ศ.  2516 ภายใต้ประกาศคณะปฏิวัติ ฉบับที่ 316 ลงวันที่ 13 ธันวาคม 2515 โดยมีวัตถุประสงค์ดังนี้
จัดให้มีเคหะเพื่อประชาชน เช่า หรือเช่าซื้อ
จัดหาเงินกู้มาสร้างที่อยู่อาศัยให้ประชาชนเช่าซื้อหรือให้ความช่วยเหลือทางด้านการเงินแก่บุคคลที่จะสร้างที่อยู่อาศัย
ประกอบธุรกิจเกี่ยวกับการก่อสร้างอาคารหรือจัดสรรที่ดิน
ต่อมาในวันที่ 26 มิถุนายน พ.ศ. 2517 ได้มีการประกาศใช้พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 316 ที่ให้อำนาจการเคหะแห่งชาติออกพันธบัตรหรือตราสารการลงทุนได้
ในวันที่ 19 มีนาคม พ.ศ. 2522 ได้มีการประกาศใช้พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 316 ฉบับที่ 2 ที่ได้ให้อำนาจการเคหะแห่งชาติเวนคืนที่ดินตามกฎหมายว่าด้วยการเวนคืนอสังหาริมทรัพย์เพื่อดำเนินการปรับปรุงหรือรื้อถอนแหล่งเสื่อมโทรมได้
ในปี พ.ศ. 2535 ได้มีการเสนอร่างพระราชบัญญัติแก้ไขเพิ่มเติมประกาศของคณะปฏิวัติ ฉบับที่ 316 เข้าสู่สภาผู้แทนราษฎรและได้มีการตั้งคณะกรรมาธิการวิสามัญพิจารณาร่างพระราชบัญญัติฉบับนี้และคณะกรรมาธิการได้นำเข้าสู่ที่ประชุมสภาในวาระที่ 2 และ 3 เมื่อวันที่ 6 พฤษภาคม พ.ศ. 2536 แต่ที่ประชุมสภาไม่เห็นชอบร่างทำให้ร่างพระราชบัญญัติฉบับนี้เป็นอันตกไป
และต่อมาในปีพ.ศ. 2537 ได้มีการเปลี่ยนแปลงวัตถุประสงค์ในการจัดตั้งใหม่ตามพระราชบัญญัติ การเคหะแห่งชาติ พ.ศ. 2537  ดังนี้
จัดให้มีเคหะเพื่อให้ประชาชนได้มีที่อยู่อาศัย
ให้ความช่วยเหลือทางการเงินแก่ประชาชนผู้ประสงค์จะมีเคหะของตนเอง หรือแก่บุคคลผู้ประสงค์ จะร่วมดำเนินกิจการกับ กคช.ในการจัดให้มีเคหะขึ้น เพื่อให้ประชาชนเช่า เช่าซื้อหรือซื้อ
ประกอบธุรกิจเกี่ยวกับการก่อสร้างอาคารหรือจัดหาที่ดิน
ปรับปรุงรื้อหรือย้ายแหล่งเสื่อมโทรมเพื่อให้มีสภาพการอยู่อาศัยสิ่งแวดล้อม เศรษฐกิจและสังคมดีขึ้น
ประกอบธุรกิจการอื่นที่สนับสนุนหรือเกี่ยวเนื่องกับวัตถุประสงค์ดังกล่าวข้างต้น
ผลการดำเนินงาน

นับแต่ปี พ.ศ. 2516 ถึงปี พ.ศ. 2553 การเคหะแห่งชาติ ได้ดำเนินงานพัฒนาและจัดสร้างที่อยู่อาศัยสำหรับประชาชนทุกระดับรายได้โดยเฉพาะผู้มีรายได้น้อยได้ รวมทั้งสิ้นจำนวน 732,249 หน่วย